
Ανακοίνωση καταχώρισης στο Γενικό Εμπορικό Μητρώο της ιστοσελίδας της Ανώνυμης Εταιρίας με την επωνυμία: «ΙΩΑΝΝΟΥ Α.Ε.».
Ο ΠΡΟΕΔΡΟΣ
Την 18/07/2013 καταχωρίστηκε με Κωδικό Αριθμό Καταχώρησης 79427 στη μερίδα του υπόχρεου με επωνυμία «ΙΩΑΝΝΟΥ Α.Ε.» και αριθμό Γ.Ε.ΜΗ. 014031710000 η αριθ. 10/2013 Απόφαση του Πολυμελούς Πρωτοδικείου Ροδόπης (Εκούσια Δικαιοδοσία) με την οποία:

Δέχεται την αίτηση της ανωτέρω εταιρείας, με αριθμό έκθεσης κατάθεσης ΕΠ5/10.05.2013, περί ανοίγματος διαδικασίας εξυγίανσης (άρθρο 99 του Ν.3588/2007).
Διατάσσει το άνοιγμα της διαδικασίας εξυγίανσης.
Ορίζει ως μεσολαβητή την Ειρήνη Βοϊτσίδου, Δικηγόρο, κάτοικο Κομοτηνής , οδός Α.Παπαδήμα 23, 

Τάσσει προθεσμία δύο μηνών για τη διεκπεραίωση του έργου του μεσολαβητή, αρχόμενη από την έκδοση της παρούσας απόφασης.

Αναστέλλει, α) τα μέτρα, εκκρεμή ή μη ατομικής αναγκαστικής εκτέλεσης κατά της περιουσίας της αιτούσας εταιρίας για υποχρεώσεις της που γεννήθηκαν μέχρι την 10-5-2013, για την ικανοποίηση απαιτήσεων των πιστωτών της, και β) τη λήψη οποιουδήποτε ασφαλιστικού μέτρου κατά της παραπάνω αιτούσας, εκτός αν με αυτό επιδιώκεται η αποτροπή της απομάκρυνσης ή αφαίρεσης ή μετακίνησης κινητών πραγμάτων της επιχείρησης (πέραν των προς πώληση εμπορευμάτων ), τεχνολογικού ή μηχανολογικού εν γένει εξοπλισμού της, που ενέχει τον κίνδυνο απαξίωσης της επιχείρησης της, για χρονικό διάστημα δύο ( 2) μηνών από την δημοσίευση της παρούσας. 

Απαγορεύει την οποιαδήποτε διάθεση περιουσιακού στοιχείου της αιτούσας εταιρίας για χρονικό διάστημα δύο (2) μηνών από την δημοσίευση της παρούσας .

